Útočník (futbal)

Futbalový útočník je futbalista, ktorý hrá najbližšie k súperovej bránke. Útočník sa snaží prekonávať súperovu obranu, prekabátiť súperovho brankára a streliť gól. Jeden alebo dvaja útočníci sa často nazývajú súslovím útočný hrot alebo hrot útoku, pretože pri grafickom znázornení rozostavenia hráčov na futbalovom ihrisku tvorí pomyselný hrot (špičku) celého rozostavenia.

Futbalový útočník by mal byť tiež dobrý v hlavičkovom súboji, najmä kvôli zakončovaniu herných situácií a tzv. štandardných situácií v okolí bránky ako sú voľné kopy, rohové kopy a pod.

Väčšina dobrých útočníkov sa zúčastňuje v obrannej činnosti mužstva najmä pri štandardných situáciách súperovho družstva vykonávaných v okolí vlastnej bránky.

 Zdroj 

Kategória:Futbalové pozície